Twee geskiet by taxistaanplek in Kaapstad | Netwerk24
Deur Malherbe Nienaber 12 Junie 2019 22:30
Die polisie ondersoek 'n skietvoorval Woensdag by 'n taxistaanplek in Eersterivier, Kaapstad, waarin een man dood en 'n ander gewond is.
Kapt. Frederick van Wyk, provinsiale polisiewoordvoerder, het bevestig dat 'n 35-jarige man by die taxistaanplek op 'n parkeerterrein oorkant 'n winkelsentrum doodgeskiet is.
Nog 'n man (24) is ook in die voorval gewond.
'n Klag van moord en poging tot moord word ondersoek.
Dit volg ná 'n skietvoorval Dinsdagoggend in die nabygeleë gebied van Austinville, Blackheath, waar twee mans ook doodgeskiet is.
Patrick Cosani (49), voorsitter van die Blackheath-Malibu Taxivereniging, is 06:00 buite sy huis geskiet, waarna 'n 24-jarige man oorkant 'n vulstasie in Buttskopweg geskiet en aan sy wonde dood is.
Bonginkosi Madikizela, Wes-Kaapse LUR vir vervoer en openbare werke, het Cosani se skietdood sterk veroordeel en Dinsdag gesê dat hy dringend 'n vergadering met die taxivereniging Santaco aangevra het.
Volgens Madikizela loop die Blackheath-Malibu-gebied deur onder onwettige operateurs wat glo roetes oorneem, wat tot geweld en spanning tussen taxiverenigings gelei het.
* Enigiemand met inligting oor die skietvoorval Woensdag in Eersterivier kan speursers. Wayne Woodward by